ভারত সরকারের হুঙ্কারে প্রবল চাপে পাকিস্তান, ইসলামাবাদে জারি হাই অ্যালার্ট

ওয়েবডেস্ক: ভারত সরকারের (Modi Governmet) হুঙ্কারে চাপে পাকিস্তান (Paskistan)। ইসলামাবাদে (Islamabad) জারি হাই অ্যালার্ট (High Alert) । লাহোর ও করাচি এয়ারবেসে পাক নজরদারিতে পাক এয়ারফোর্স। মোদি সরকার স্পষ্ট করে জানিয়ে দিয়েছে কাউকে রেয়াত করা হবে না। যেকোনও সময় এয়ারস্ট্রাইক হতে পারে। ভারত সরকারের তরফ থেকে সর্বোচ্চ পর্যায়ের তৎপরতা নেওয়া হয়েছে।

ভারতের (India) এই হুঙ্কারের পরেই বুধবার উচ্চ পর্যায়ের বৈঠকে বসেন দেশের প্রধানমন্ত্রী শেহবাজ শরিফ (Prime Minister Shehbaz Sharif) । হাজির ছিলেন দেশের প্রতিরক্ষামন্ত্রী, স্বরাষ্ট্রমন্ত্রী। বৈঠক শেষে বিদেশ মন্ত্রক জানিয়ে দেয়, জঙ্গি হামলায় একযোগে পাকিস্তানের বিরুদ্ধে পাঁচ কড়া পদক্ষেপ নিয়েছে ভারত সরকার। কিভাবে পরিস্থিতি মোকাবিলা করা হবে সেই আলোচনাই করা হবে।

আরও পড়ুন: পহেলগাঁও হামলার ঘটনায় এবার পর্যটকদের সতর্ক করল আমেরিকা

ভারত-পাকিস্তানের মধ্যে সিন্ধু জল চুক্তি স্থগিত করেছে ভারত। পাকিস্তান সন্ত্রাসবাদে মদত দেওয়া বন্ধ না করা পর্যন্ত বহাল থাকবে সিদ্ধান্ত। বন্ধ করে দেওয়া হয়েছে আটারি সীমান্ত। ওই সীমান্ত দিয়ে যারা এদেশে প্রবেশ করেছেন, তাদের ১ মে মধ্যে ফিরে যেতে হবে।

পাকিস্তানিদের সার্ক (এসএএআরসি) ভিসা বাতিল। যাঁরা এসপিইএস ভিসার আওতায় ভারতে রয়েছেন, তাঁদের ৪৮ ঘণ্টার মধ্যে ভারত ছাড়তে হবে। পাকিস্তানে হাইকমিশনে থাকা আর্মি, নেভি, বায়ুসেনা যত সাপোর্ট স্টাফ, কনসাল জেনারেল আছেন, সবাইকে ফিরিয়ে আনা হচ্ছে। নয়াদিল্লির পাক হাইকমিশনের চার্জ দ্য অ্যাফেয়ার্স সাদ আহমেদ ওয়ারাইশকে ডেকে পাঠায় বিদেশ মন্ত্রক। দু’ দেশের হাইকমিশনের আধিকারিক সংখ্যা ৫৫ থেকে কমিয়ে ৩০ করা হবে।
বৃহস্পতিবার সকালে জানা যায়, পাকিস্তানের সোশ্যাল মিডিয়া এক্স অ্যাকাউন্ট নিয়েও নেওয়া হয়েছে বড় সিদ্ধান্ত।

পাকিস্তান সেনাপ্রধান জেনারেল আসিম মুনিরের বক্তব্য, কাশ্মীর নিয়ে আমাদের দৃষ্টিভঙ্গি আলাদা। যারা আমাদের পূর্বপুরুষ তারাও মনে করতেন হিন্দুদের থেকে সব দিক থেকেই আমরা আলাদা। আমাদের ধর্ম, প্রথা, সংস্কৃতি, রীতি-নীতি, আদব কায়দা, চিন্তা ভাবনা সবই আলাদা। লক্ষ্যও আলাদা।